Неке од ових пушака су заједно уз Мосин наган биле испоручиване комунистичким и марксистичким организацијама и државама од средње Европе па све до југоисточне Азије током Хладног рата, на тај начин је Москва избегавала да својим савезницима испоручује своје најновије наоружање. Најбољи пример за то је Северни Вијетнам коме је СССР од 1940-их и током 1950-их слао наоружање за борбу против Француза у Првом индокинеском рату, а касније је то оружје коришћено и у Вијетнамском рату против Американаца од стране Вијетконговаца.